[{"text_idx": "#000001", "text": "Juhul, kui on vaja kiiremat no\u0303u, broneeri lu\u0308hike ko\u0303ne meie eksperdiga [email protected]"}, {"text_idx": "#000002", "text": "Siin on vo\u0303imalused Austraaliasse migreerumiseks"}, {"text_idx": "#000003", "text": "Austraalia alalise elamisloa saamiseks on mitmeid erinevaid vo\u0303imalusi, alates va\u0308ga hea Eesti hariduse ning to\u0308o\u0308kogemusega ko\u0303ikidele oskusviisa no\u0303uetele vastamisest kuni la\u0308bi ametialaste sidemete to\u0308o\u0308pakkumise leidmiseni."}, {"text_idx": "#000004", "text": "Kui aga vajalik kvalifikatsioon ning kogemus puudub ning ka tutvusi Austraalia to\u0308o\u0308andjatega ei ole, siis ko\u0303ige kiiremaks eesma\u0308rgistatud liikumiseks Austraalia alalise elamisloa poole saab kindlasti nimetada Austraaliasse o\u0303ppima minemist."}, {"text_idx": "#000005", "text": "Jah muidugi vo\u0303ib ju o\u0308elda, et samaha\u0308sti vo\u0303ib o\u0303ppida vajaliku eriala Eestis ning alles siis teisele poole maakera lennata. Vo\u0303i siis ka koguda to\u0308o\u0308kogemust Eestis ning minna, kui vajalik arv to\u0308o\u0308aastaid on olemas."}, {"text_idx": "#000006", "text": "Seda vo\u0303ib proovida, kui vanust on va\u0308ga va\u0308he ning kuhugi rutata pole. Kuid kiirem ja efektiivsem tee on siiski alustada oma o\u0303pinguid Austraalias."}, {"text_idx": "#000008", "text": "Esiteks, o\u0303ppides inglise keelses keskkonnas saab reeglina hoopis paremad teadmised ja praktika keelekasutusest. Inglise keelsete raamatute lugemine ning filmide vaatamine Eestis ei vo\u0303rdu koha peal to\u0308o\u0308keskkonnas keele ra\u0308a\u0308kimisega. Alati pareneb keelekasutus kordades kiiremini just riigis, kus selle keelega tuleb igapa\u0308evaselt kokku puutuda."}, {"text_idx": "#000009", "text": "To\u0308o\u0308 saamiseks on hea inglisekeele oskus eelduseks enamus valdkondades."}, {"text_idx": "#000010", "text": "Teiseks, kui CV-s on Austraalia kolledz\u030c vo\u0303i ko\u0303rgkool, on lihtsam leida erialast to\u0308o\u0308kohta, kui sama kvalifikatsiooniga va\u0308lismaalt. Lisaks tuleb kasuks paljudes o\u0303ppeasutustes pakutav to\u0308o\u0308praktika, mille saab kenasti CV-sse juba Austraalia to\u0308o\u0308kogemusena ma\u0308rkida ning ja\u0308llegi on u\u0308ks samm la\u0308hemale soovitud to\u0308o\u0308pakkumise saamiseks."}, {"text_idx": "#000011", "text": "Kolmandaks, kuna oskusviisale kvalifitseerumist arvestatakse la\u0308bi punktisu\u0308steemi, siis Eestist kandideerides on oluliselt keerulisem vajalikke punkte ta\u0308is saada. Nimelt annavad Austraalia haridus ning to\u0308o\u0308kogemus ekstra punkte. Mida kauem Eestis to\u0308o\u0308tades to\u0308o\u0308kogemust koguda, seda enam tiksub vanus ko\u0303rgemaks ning teatud vanuse etappe u\u0308letades kaotab punktikalkulaatoris palju punkte."}, {"text_idx": "#000012", "text": "Peale Austraalias lo\u0303petatud ko\u0303rgharidust vo\u0303i oskusto\u0308o\u0308 kursust saab kohe taotleda Graduate viisa, mis annab o\u0303iguse veel 2-5 aastaks riiki ja\u0308a\u0308da ning oma erialal to\u0308o\u0308tada. See viisa on mo\u0303eldud just ta\u0308iendava to\u0308o\u0308kogemuse kogumiseks ning peale seda on suurem to\u0303ena\u0308osus vastata oskusviisa no\u0303uetele."}, {"text_idx": "#000013", "text": "To\u0308o\u0308tades Austraalias juba kooli ko\u0303rvalt on ka suurem vo\u0303imalus leida to\u0308o\u0308andja, kes soovib hoopis ise pakkuda sponsorviisat, mis mo\u0303ningatel juhtudel vo\u0303ib olla kindlam valik."}, {"text_idx": "#000014", "text": "Oskusviisa liikidest ko\u0303ige keerulisem on kvalifitseeruda so\u0303ltumatule oskusviisale (Skilled Independence Visa), samas kui otsetee oskusviisa (Skilled Visa Direct Entry) saamine on to\u0303ena\u0308olisem ning migratsiooni kodulehe andmetel ka kolm korda kiirem protsess."}, {"text_idx": "#000016", "text": "Otseteeviisat saab taotleda ainult juhul, kui on ta\u0308idetud ko\u0303ik nimetatud viisa no\u0303uded ning on olemas erialane to\u0308o\u0308 Austraalias. Elades Austraalias kogu o\u0303pingute perioodi ning peale seda ka juba Graduate viisaga to\u0308o\u0308tades on erialase to\u0308o\u0308 olemasolu suhteliselt kindel. Seega on peamine ku\u0308simus ainult selles, kas konkreetne ametinimetus on oskusviisade nimekirjas alles (nimekirju muudetakse aeg-ajalt)."}, {"text_idx": "#000018", "text": "Kui tahad rohkem teada alalise viisa vo\u0303imlaustest, siis ja\u0308ta meile oma soov ning saadame Sulle migratsiooniagendi kontaktid."}]